stanford-oval/wikipedia huggingface dataset:
อำเภอกุมภวาปี
ประวัติศาสตร์ > การตั้งถิ่นฐาน

เมืองกุมภวาปีเป็นชุมชนดั้งเดิมที่มีความเป็นมาตั้งแต่สมัยก่อนประวัติศาสตร์ และได้พัฒนาการต่อเนื่องจนถึงปัจจุบัน ดังปรากฏหลักฐานทางโบราณสถานและโบราณวัตถุที่มีการสำรวจ พบในท้องที่ต่างๆกระจายอยู่เป็นบริเวณกว้าง บริเวณที่ปรากฏหลักฐานทางโบราณคดีที่สำคัญได้แก่ บริเวณบ้านดอนแก้ว ซึ่งเป็นเกาะกลางหนองหานน้อยกุมภวาปีบริเวณบ้านตูมใต้ บ้านเมืองพรึก บ้านสี่แจ และบ้านกงพาน ซึ่งโบราณวัตถุส่วนใหญ่ จะเป็นเครื่องมือเครื่องใช้ดินเผาและโลหะ จาการศึกษาของนักวิชาการด้านโบราณคดีได้สันนิษฐานไว้ว่า บริเวณแหล่งที่มีการสำรวจพบโบราณวัตถุเหล่านี้มีลักษณะเป็นชุมชนดั้งเดิมแบบล่าสัตว์และทำกสิกรรมตั้งแต่ยุคก่อนประวัติศาสตร์จนถึงยุคประวัติศาสตร์มีขนาดของชุมชนค่อนข้างใหญ่ มีการใช้โลหะ เหล็กและสำริด และมีการติดต่อสัมพันธ์กับชุมชนอื่นๆ ที่ยู่บริเวณใกล้เคียงกันลักษณะพึ่งพาอาศัยและแลกเปลี่ยนปัจจัยสำคัญในการดำรงชีวิต
ประวัติศาสตร์ > สมัยก่อนประวัติศาสตร์

เมืองกุมภวาปี มีชื่อปรากฏในวรรณกรรมท้องถิ่นอีสานเรื่องผาแดงนางไอ่ ในนาม เมืองเอกชะทีตาหรือทีตานคร อันถือเป็นเวรกรรมที่เป็นต้นเค้าของปรากฏชื่อบ้านนามเมืองที่เกี่ยวข้องในบริเวณหนองหานน้อยและลุ่มน้ำชีตอนบน ความในวรรณกรรมท้องถิ่น เรื่องผาแดงนางไอ่ นั้นกล่าวว่าเมืองทีตานครเป็นเมืองใหญ่ตั้งอยู่ที่ราบลุ่มอันอุดมสมบูรณ์เจ้าผู้ครองเมืองชื่อพญาขอม มีธิดาชื่อว่า ไอ่คำ เมื่อนางไอ่คำเจริญวัยได้มีเจ้าชายจากเมืองผาโพงชื่อ ท้าวผาแดง ได้มาติดพันเกี้ยวพาราสีหวังได้เป็นคู่ครอง
กาลต่อมาพญาขอมได้จัดงานบุญบั้งไฟของเมืองทีตานครนี้ได้ล่วงรู้ไปถึงเมืองบาดาลเขตแดนของพญานาคทำให้ท้าวพังคี โอรสของพญานาคปลอมตัวมาเป็นกระรอกเผือกขึ้นมาเที่ยวชมงานพร้อมกับบริวาร ท้าวพังคีในร่างกระรอกเผือกได้แอบยลโฉมนางไอ่คำทางช่องหน้าต่าง เมื่อนางไอ่คำเห็นเข้าก็ปรารถนาอยากได้กระรอกเผือกไว้เชยชม จึงให้อำมาตย์ตามจับแต่ก็จับไม่ได้ ในที่สุดนายพรานประจำเมืองก็ใช้หน้าไม้ยิงกระรอกเผือกตายแล้วก็ชำแหละเนื้อกระรอกนำมาแบ่งปันประกอบอาหารกิน ด้วยแรงอธิษฐานของพังคีก่อนตายทำให้เนื้อกระรอกเผือกเพิ่มปริมาณขึ้นอย่างมากมายกินกันทั่วเมืองก็ไม่หมดและขอให้คนที่ได้กินเนื้อจงตายตามไปด้วย
เมื่อท้าวพังคีตาย บริวารได้กลับไปบอกพญานาคบิดาของพังคี ทำให้พญานาคโกรธมากจึงสำแดงอิทธิฤทธิ์ทำให้เมืองทีตานครของพญาขอมถล่มจมดินกลายเป็นหนองน้ำขนาดใหญ่ซึ่งก็คือ หนองหานกุมภวาปีในปัจจุบัน ส่วนชาวเมืองที่กินเนื้อกระรอกเผือกก็ล้วนตายกันหมดรวมทั้งท้าวผาแดงและนางไอ่คำด้วย ยกเว้นบรรดาแม่หม้ายที่ไม่ได้รับแบ่งเนื้อกระรอกเผือกมากิน ทำให้บ้านเมืองของเขาไม่ถูกทำลายจึงเหลือเป็นเกาะกลางหนองหานที่เรียกกันว่า บ้านดอนแก้ว ในปัจจุบัน
ประวัติศาสตร์ > สมัยประวัติศาสตร์

หลังจากที่ปรากฏเรื่องราวของเมืองกุมภวาปีในนิทานพื้นบ้านและในตำนานอุรังคธาตุแล้วได้มีคนผลัดเปลี่ยนกันเข้ามาอยู่อาศัยอย่างไม่ขาดสาย เนื่องจากรอบๆ หนองหานน้อยมีท้องทุ่งที่กว้างใหญ่ มีป่าไม้แน่นหนา กลุ่มคนเหลานั้นจึงพากันสร้างเมืองที่มั่งคั่งในสมัยกรุงรัตนโกสินทร์ ศูนย์กลางของชุมชนแห่งนี้มีชื่อว่า บ้านบึงหม้อ
ประวัติศาสตร์ > สมัยรัตนโกสินทร์ตอนกลาง

ในสมัยรัชกาลที่ 5 มีการปฏิรูปการปกครองแผ่นดินครั้งสำคัญ บรรดาบ้านเมืองต่างๆ ในหัวเมืองลาวและทางภาคอีสาน ได้มีใบบอกไปกรุงเทพฯเพื่อขอตั้งขึ้นเป็นบ้านเมืองในพระราชอาณาจักรสยามและมีการเปลี่ยนชื่อบ้านนามเมืองให้ไพเราะขึ้น โดยเจ้าหน้าที่ทางราชสำนักจะพิจารณาชื่อจากภูมินามดั้งเดิมแล้วนำมาดัดแปลงชื่อเพื่อให้พระเจ้าอยู่หัวทรงเลือกนามมงคลของบ้านเมือง แล้วจึงมีสารตราตั้งเมืองอนุญาตให้ตั้งเป็นบ้านเมืองที่สำคัญต่อไป บ้านบึงหม้อได้รับการตั้งชื่อนามมงคลจากราชสำนักกรุงเทพฯ ในปี พ.ศ. 2415 ว่า เมืองกุมภวาปี
ในปี พ.ศ. 2440 รัชการที่ 5 โปรดเกล้าฯให้กระทรวงมหาดไทย รวมเมืองกุมภวาปี หนองหาน หนองบัวลำภู และบ้านหมากแข้ง ตั้งขึ้นเป็นจังหวัดอุดรธานี เมืองกุมภวาปี จึงมีฐานะเป็นอำเภอ ขึ้นตรงต่อจังหวัดอุดรธานี โดยมีที่ว่าการอำเภอกุมภวาปี ตั้งอยู่ที่บริเวณโรงเรียนชุมชนบ้านน้ำฆ้อง(โรงเรียนอนุบาลกุมภวาปี-ปัจจุบัน) ตำบลพันดอน ปัจจุบันชาวบ้านนิยมเรียกว่า “เมืองเก่า” และมีพระประสิทธิสรรพกร(บุปผา สีหะไตร) เป็นนายอำเภอคนแรก แบ่งการปกครองออกเป็น 5 ตำบลใหญ่ คือ ตำบลปะโค ตำบลพันดอน ตำบลอุ่มจาน ตำบลตูมใต้ และตำบลแชแล มีกำนันตำบลต่างๆ ตามลำดับดังนี้
ตำบลปะโค ขุนปะโคคุณากร
ตำบลพันดอน ขุนพันดอนดิสาร
ตำบลอุ่มจาน ขุนอินทร์อุ่มจาน
ตำบลตูมใต้ ขุนตูมคามิน
ตำบลแชแล ขุนระบิลแชแล
พ.ศ. 2463 ในสมัยรัชกาลที่ 5 แห่งกรุงรัตนโกสินทร์ พระวรฤทธิฤๅไชย จึงปรากฏหลักฐาน และจากการบันทึกการเสด็จการครวจราชการ ของสมเด็จพระบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทยคนแรก ซึ่งได้มาตรวจราชการมณฑลอุดร และมณฑลอีสาน ได้บันทึกเรื่องการเสด็จตรวจราชการและจัดพิมพ์ไว้ เมื่อปีวอก พ.ศ. 2463 มีความตอนหนึ่งว่า “…ข้ามห้วยอ้ายเต้นถึงเขตรเมืองกุมภวาปี เมืองนี้ยกเอาบ้านบึงหม้อ ตั้งขึ้นเปนเมือง เมื่อรัชกาลที่ 5 พระวรฤทธิฤๅไชยผู้ว่าราชการเมืองกุมภวาปี มารับ…” นอกจากนี้สมเด็จกรมพระยาดำรงราชานุภาพ ยังได้เสด็จไปเที่ยวรอบหนองหาน และได้ทรงบันทึกเป็นเรื่องราวที่เกี่ยวกับหนองหาร (ปัจจุบันเขียน”หนองหาน”) ไว้ว่า “…หนองหารนี้มีชื่อเสียงมาในพงศาวดารเป็นบึงใหญ่กว้างมาก มีชาวบ้านตั้งหาปลาอยู่โดยรอบ ทางเดินรอบหนองหารประมาณสองวัน มีท่าลงหนองที่บ้านเชียงแหว ระยะทางห่างจากเมืองกุมภวาปี 200 เส้น มีเกาะในหนองหาน เรียกกันว่า “เกาะดอนแก้ว” มีหมู่บ้านและวัดบนเกาะนั้นด้วย น้ำหนองหารที่ไหลลงปาวไปตกลำพาชี เมืองกุมภวาปีมีราษฎรอยู่ประมาณ 6,000 คน มีชาวเมืองนครราชสีมา มาตั้งทำมาค้าขายอยู่หลายครัว…”
ต่อมาระหว่าง พ.ศ. 2468-2472 ร.อ.อ.หลวงนิคมพรรณาเขต (เขียน สีหะอำไพ) นายอำเภอคนที่ 9 ได้ย้ายที่ว่าการอำเภอกุมภวาปีจากบ้านน้ำฆ้อง มาตั้งที่บ้านดงเมือง หรือที่ชาวบ้านเรียกว่า “เมืองใหม่” ตำบลตูมใต้ (ตำบลกุมภวาปี ในบัจจุบัน) โดยมีเหตุผล 4 ประการคือ
ที่ตั้งเมืองเก่าเป็นที่ลุ่ม ถูกน้ำท่วมในฤดูน้ำหลาก และขาดแคลนน้ำในฤดูแล้ง
ที่ตั้งเมืองใหม่ น้ำท่วมไม่ถึง ประกอบกับตั้งอยู่ริมน้ำปาว มีความอุดมสมบูรณ์ตลอดปี
ที่ตั้งเมืองใหม่ เป็นศูนย์กลางของทุกตำบล เหมาะแก่การขยายชุมชนใหม่ในอนาคต
เพื่อสร้างเมืองใหม่รองรับกับทางรถไฟสายใหม่ ที่แยกจากเส้นทางอุดรธานีผ่านบ้านดงเมือง สู่สกลนครและนครพนม
การแบ่งเขตการปกครอง > การปกครองส่วนภูมิภาค

อำเภอกุมภวาปีแบ่งพื้นที่การปกครองออกเป็น 13 ตำบล 174 หมู่บ้าน
การแบ่งเขตการปกครอง > การปกครองส่วนท้องถิ่น

ท้องที่อำเภอกุมภวาปีประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลตำบลกุมภวาปี ครอบคลุมพื้นที่บางส่วนของตำบลกุมภวาปี
เทศบาลตำบลพันดอน ครอบคลุมพื้นที่บางส่วนของตำบลพันดอน
เทศบาลตำบลห้วยเกิ้ง ครอบคลุมพื้นที่ตำบลห้วยเกิ้งทั้งตำบล
เทศบาลตำบลปะโค ครอบคลุมพื้นที่ตำบลปะโคทั้งตำบล
เทศบาลตำบลกงพานพันดอน ครอบคลุมพื้นที่ตำบลพันดอน (เฉพาะนอกเขตเทศบาลตำบลพันดอน)
เทศบาลตำบลเวียงคำ ครอบคลุมพื้นที่ตำบลเวียงคำทั้งตำบล
เทศบาลตำบลเชียงแหว ครอบคลุมพื้นที่ตำบลเชียงแหวทั้งตำบล
เทศบาลตำบลหนองหว้า ครอบคลุมพื้นที่ตำบลหนองหว้าทั้งตำบล
เทศบาลตำบลแชแล ครอบคลุมพื้นที่ตำบลแชแลทั้งตำบล
องค์การบริหารส่วนตำบลตูมใต้ ครอบคลุมพื้นที่ตำบลตูมใต้ทั้งตำบล
องค์การบริหารส่วนตำบลเสอเพลอ ครอบคลุมพื้นที่ตำบลเสอเพลอทั้งตำบล
องค์การบริหารส่วนตำบลสีออ ครอบคลุมพื้นที่ตำบลสีออทั้งตำบล
องค์การบริหารส่วนตำบลผาสุก ครอบคลุมพื้นที่ตำบลผาสุกทั้งตำบล
องค์การบริหารส่วนตำบลท่าลี่ ครอบคลุมพื้นที่ตำบลท่าลี่ทั้งตำบล
องค์การบริหารส่วนตำบลกุมภวาปี ครอบคลุมพื้นที่ตำบลกุมภวาปี (เฉพาะนอกเขตเทศบาลตำบลกุมภวาปี)
ภูมิศาสตร์ > ที่ตั้งและอาณาเขต

อำเภอกุมภวาปีตั้งอยู่ทางทิศใต้ของจังหวัดอุดรธานี มีพื้นที่ประมาณ 672.6 ตารางกิโลเมตร หรือประมาณ 412,452.13 ไร่  มีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับอำเภอเมืองอุดรธานีและอำเภอประจักษ์ศิลปาคม
ทิศตะวันออก ติดต่อกับอำเภอกู่แก้วและอำเภอศรีธาตุ
ทิศใต้ ติดต่อกับอำเภอท่าคันโท (จังหวัดกาฬสินธุ์) อำเภอกระนวน (จังหวัดขอนแก่น) และอำเภอโนนสะอาด
ทิศตะวันตก ติดต่อกับอำเภอหนองแสง
ภูมิศาสตร์ > ภูมิประเทศ

ลักษณะพื้นที่เป็นที่ราบสลับเนินสูง ๆ ต่ำ ๆ ในพื้นที่เนินจะปลูกพืชไร่ ได้แก่ อ้อย ปอ มันสัมปะหลัง ถั่ว ยางพารา ยูคาลิปตัส ฯลฯ พื้นที่ราบใช้ปลูกข้าว พื้นที่ราบลุ่มใหญ่รอบบริเวณหนองหานกุมภวาปีเป็นเพาะปลูกข้าวหลัก ริมขอบหนองหานเป็นพื้นที่ชุ่มน้ำตลอดปีแต่ใช้เพาะปลูกไม่ได้ บางปีรอบบริวณหนองหานเกิดน้ำท่วมพื้นที่นาต่อกันหลายวันทำให้ต้นข้าวตาย ลำห้วยสาขาของแม่น้ำปาวเป็นแหล่งปลูกข้าวรองลงไป โดยพื้นที่ร้อยละประมาณ 80 ใช้ประโยชน์ในการเพาะปลูกและเกษตรกรรมอื่น ๆ เช่น ปศุสัตว์ บ่อเลี้ยงปลา ฯลฯ ชุมชนตลอดแนวลำน้ำปาวทำการประมงน้ำจืด สภาพป่าพอหลงเหลือ ให้เห็นบ้างแต่อยู่ในอยู่ในสภาพเสื่อมโทรมสภาพป่าเป็นป่าในเขตร้อนแต่ก็ถูกทำลายจนหลงเหลือสภาพป่าน้อยเต็มที แหล่งน้ำที่สำคัญในอำเภอกุมภวาปี มีดังนี้
| --- | --- |
 หนองหานกุมภวาปี  ลำน้ำปาว  ห้วยน้ำฆ้อง  ห้วยกองสี  ห้วยทราย  ห้วยนาชี:  ห้วยดงแคน  ห้วยเกิ้ง  ห้วยบง  อ่างเก็บน้ำหนองปะโค  อ่างเก็บน้ำห้วยเกิ้ง
ภูมิศาสตร์ > ภูมิอากาศ

สภาพอากาศเป็นแบบมรสุม มี 3 ฤดู ได้แก่
ฤดูฝน ฝนตกชุกในช่วงเดือนกันยายน บางปีเกิดน้ำท่วมในพื้นที่ลุ่ม
ฤดูหนาว อากาศหนาวเย็นและแห้ง โดยหนาวจัดในเดือนธันวาคม
ฤดูแล้ง อากาศจะร้อนอบอ้าว ส่งผลให้เกิดการขาดแคลนน้ำซึ่งเป็นปัญหาทั่วไปในภูมิภาคนี้
| ข้อมูลภูมิอากาศของอำเภอกุมภวาปี> เดือน | ข้อมูลภูมิอากาศของอำเภอกุมภวาปี> ม.ค. | ข้อมูลภูมิอากาศของอำเภอกุมภวาปี> ก.พ. | ข้อมูลภูมิอากาศของอำเภอกุมภวาปี> มี.ค. | ข้อมูลภูมิอากาศของอำเภอกุมภวาปี> เม.ย. | ข้อมูลภูมิอากาศของอำเภอกุมภวาปี> พ.ค. | ข้อมูลภูมิอากาศของอำเภอกุมภวาปี> มิ.ย. | ข้อมูลภูมิอากาศของอำเภอกุมภวาปี> ก.ค. | ข้อมูลภูมิอากาศของอำเภอกุมภวาปี> ส.ค. | ข้อมูลภูมิอากาศของอำเภอกุมภวาปี> ก.ย. | ข้อมูลภูมิอากาศของอำเภอกุมภวาปี> ต.ค. | ข้อมูลภูมิอากาศของอำเภอกุมภวาปี> พ.ย. | ข้อมูลภูมิอากาศของอำเภอกุมภวาปี> ธ.ค. | ข้อมูลภูมิอากาศของอำเภอกุมภวาปี> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 36.4 (97.5) | 38.3 (100.9) | 41.0 (105.8) | 41.8 (107.2) | 40.9 (105.6) | 39.6 (103.3) | 37.2 (99) | 36.2 (97.2) | 35.5 (95.9) | 35.8 (96.4) | 34.9 (94.8) | 34.8 (94.6) | 41.8 (107.2) |
| อุณหภูมิสูงสุดเฉลี่ย °C (°F) | 29.2 (84.6) | 31.6 (88.9) | 34.2 (93.6) | 35.4 (95.7) | 33.7 (92.7) | 32.5 (90.5) | 32.2 (90) | 31.5 (88.7) | 31.3 (88.3) | 31.1 (88) | 30.1 (86.2) | 28.7 (83.7) | 31.79 (89.23) |
| อุณหภูมิเฉลี่ยแต่ละวัน °C (°F) | 22.2 (72) | 24.7 (76.5) | 27.6 (81.7) | 29.3 (84.7) | 28.5 (83.3) | 28.2 (82.8) | 27.9 (82.2) | 27.5 (81.5) | 27.2 (81) | 26.7 (80.1) | 24.6 (76.3) | 22.1 (71.8) | 26.38 (79.48) |
| อุณหภูมิต่ำสุดเฉลี่ย  °C (°F) | 15.8 (60.4) | 18.6 (65.5) | 21.7 (71.1) | 24.1 (75.4) | 24.7 (76.5) | 25.0 (77) | 24.7 (76.5) | 24.5 (76.1) | 24.1 (75.4) | 22.9 (73.2) | 19.8 (67.6) | 16.2 (61.2) | 21.84 (71.32) |
| อุณหภูมิต่ำสุดที่เคยบันทึก °C (°F) | 4.5 (40.1) | 9.4 (48.9) | 10.0 (50) | 16.0 (60.8) | 18.8 (65.8) | 21.5 (70.7) | 20.4 (68.7) | 21.0 (69.8) | 20.5 (68.9) | 16.4 (61.5) | 8.4 (47.1) | 6.2 (43.2) | 4.5 (40.1) |
| หยาดน้ำฟ้า มม (นิ้ว) | 6 (0.24) | 19 (0.75) | 36 (1.42) | 83 (3.27) | 220 (8.66) | 231 (9.09) | 222 (8.74) | 276 (10.87) | 254 (10) | 84 (3.31) | 9 (0.35) | 3 (0.12) | 1,443 (56.81) |
| วันที่มีหยาดน้ำฟ้าโดยเฉลี่ย (≥ 1.0 mm) | 1 | 2 | 3 | 6 | 14 | 15 | 15 | 17 | 15 | 7 | 1 | 0 | 96 |
แหล่งที่มา: NOAA (1961-1990)
ประชากร

| ชื่อ | จำนวนหมู่บ้านที่ครอบคลุม | จำนวนประชากร (ธันวาคม พ> ศ. 2560) | จำนวนบ้าน (ธันวาคม พ> ศ. 2560) |
| --- | --- | --- | --- |
| เทศบาลตำบลกุมภวาปี (เมืองใหม่) | 10 หมู่บ้าน | 8,497 | 4,387 |
| เทศบาลตำบลพันดอน (เมืองเก่า) | 6 หมู่บ้าน (หมู่ที่14 บางส่วน) | 5,668 | 2,486 |
| เทศบาลตำบลห้วยเกิ้ง | 8 หมู่บ้าน | 5,424 | 1,616 |
| เทศบาลตำบลปะโค | 17 หมู่บ้าน | 11,304 | 3,277 |
| เทศบาลตำบลกงพานพันดอน | 15 หมู่บ้าน | 11,742 | 3,169 |
| เทศบาลตำบลเวียงคำ | 18 หมู่บ้าน | 10,496 | 3,068 |
| เทศบาลตำบลเชียงแหว | 13 หมู่บ้าน | 8,633 | 2,252 |
| เทศบาลตำบลหนองหว้า | 11 หมู่บ้าน | 8,072 | 1,959 |
| เทศบาลตำบลแชแล | 14 หมู่บ้าน | 10,311 | 2,865 |
| องค์การบริหารส่วนตำบลตูมใต้ | 9 หมู่บ้าน | 7,042 | 1,992 |
| องค์การบริหารส่วนตำบลเสอเพลอ | 19 หมู่บ้าน | 11,959 | 3,342 |
| องค์การบริหารส่วนตำบลสีออ | 8 หมู่บ้าน | 4,546 | 1,138 |
| องค์การบริหารส่วนตำบลผาสุก | 10 หมู่บ้าน | 6,379 | 1,793 |
| องค์การบริหารส่วนตำบลท่าลี่ | 14 หมู่บ้าน | 9,775 | 2,506 |
| องค์การบริหารส่วนตำบลกุมภวาปี | 4 หมู่บ้าน | 4,393 | 1,529 |
| ทั้งหมด | 174 | 124,214 | 37,379 |
| สถิติประชากรตามทะเบียนราษฎรอำเภอกุมภวาปี> ปี (พ.ศ.) | สถิติประชากรตามทะเบียนราษฎรอำเภอกุมภวาปี> ประชากร |
| --- | --- |
2551: 125,193
2552: 125,040
2553: 125,095
2554: 124,823
2555: 125,036
2556: 124,907
2557: 125,090
2558: 125,001
2559: 124,599
2560: 124,214
เศรษฐกิจ

อำเภอกุมภวาปีมีพื้นที่การเกษตรทั้งสิ้น 312,162 ไร่ และมีครอบครัวเกษตร 15,826 ครอบครัว ผลผลิตทางการเศรษฐกิจที่สำคัญ ได้แก่ ข้าว มันสำปะหลัง อ้อยโรงงาน ปอแก้ว และอื่น ๆ ส่วนในด้านอุตสาหกรรม มีโรงงานน้ำตาลทั้งหมด 3 แห่งดังนี้
โรงงานน้ำตาลเกษตรผล ตั้งอยู่ที่เทศบาลตำบลปะโค
โรงงานน้ำตาลกุมภวาปี  ตั้งอยู่ที่เทศบาลตำบลกุมภวาปี
โรงงานน้ำตาลเอ็น.อี.อะโกร ตั้งอยู่ที่ตำบลเวียงคำ
การขนส่ง

อำเภอกุมภวาปีมีเส้นทางคมนาคมทั้งทางบกและทางรางที่สามารถเดินทางได้สะดวก ทั้งในรูปแบบของการเดินทางของประชาชนและการขนส่งสินค้า
การขนส่ง > ทางบก

ทางหลวงแผ่นดินหมายเลข 2  (ถนนมิตรภาพ) เป็นเส้นทางจากกรุงเทพมหานคร ผ่านจังหวัดในภาคตะวันออกเฉียงเหนือ ได้แก่ จังหวัดนครราชสีมา, จังหวัดขอนแก่น, จังหวัดอุดรธานี และสิ้นสุดที่จังหวัดหนองคาย ระยะทางถึงอำเภอกุมภวาปีประมาณ 549 กิโลเมตร
ทางหลวงแผ่นดินหมายเลข 2023 (ถนนน้ำฆ้อง-วังสามหมอ) เชื่อมระหว่างอำเภอกุมภวาปี–อำเภอวังสามหมอ โดยปลายทางที่อำเภอวังสามหมอ มีระยะทางประมาณ 60 กิโลเมตร โดยเริ่มต้นจากถนนมิตรภาพจรดถึงถนนพังโคนพัฒนา
ทางหลวงแผ่นดินหมายเลข 2025 (ถนนห้วยเกิ้ง-กุมภวาปี)
ทางหลวงแผ่นดินหมายเลข 2316 (ถนนปะโค/ห้วยเกิ้ง-หนองแสง)
ทางหลวงแผ่นดินหมายเลข 2350 (ถนนกุมภวาปี-หนองหาน)
ทางหลวงแผ่นดินหมายเลข 2393 (ถนนกุมภวาปี-หนองกุงทับม้า)
ในอำเภอกุมภวาปีมีสถานีขนส่งผู้โดยสาร 1 แห่ง ได้แก่ สถานีขนส่งผู้โดยสารพันดอน ตั้งอยู่ที่ถนนมิตรภาพในตำบลพันดอน
การขนส่ง > ทางราง

สถานีรถไฟกุมภวาปี ตั้งอยู่ที่ตำบลพันดอน มีขบวนรถที่ผ่านต่อไปยังจังหวัดหนองคายให้บริการทุกวัน อาทิเช่น สายกรุงเทพ–หนองคาย, กรุงเทพ–อุดรธานี, นครราชสีมา–หนองคาย, นครราชสีมา–อุดรธานี และในช่วงเทศกาล อาทิ สงกรานต์และปีใหม่ จะมีการเปิดเดินขบวนรถสายกรุงเทพ–อุดรธานีเพิ่มเติม
สถานีรถไฟห้วยเกิ้ง ตั้งอยู่ที่ ตำบลห้วยเกิ้ง อำเภอกุมภวาปี จังหวัดอุดรธานี
การศึกษา

โรงเรียนสังกัดสำนักงานเขตพื้นที่การศึกษาประถมศึกษาอุดรธานี เขต 2
มหาวิทยาลัยรามคำแหง สาขาวิทยบริการเฉลิมพระเกียรติจังหวัดอุดรธานี
มหาวิทยาลัยสุโขทัยธรรมาธิราช ศูนย์วิทยพัฒนาจังหวัดอุดรธานี
วิทยาลัยการอาชีพกุมภวาปี
วิทยาลัยเทคโนอีสานเหนือ 2 กุมภวาปี
โรงเรียนกุมภวาปี ตำบลกุมภวาปี
โรงเรียนกุมภวาปีพิทยาสรรค์ ตำบลพันดอน
โรงเรียนสีออศิลปศาสตร์ ตำบลท่าลี่
โรงเรียนเสอเพลอพิทยาคม ตำบลเสอเพลอ
โรงเรียนหนองแดงวิทยาคม ตำบลสีออ
โรงเรียนห้วยเกิ้งพิทยาคาร บ้านโนนวัฒนา
โรงเรียนแชแลพิทยานุสรณ์ ตำบลแชแล
โรงเรียนพันดอนวิทยา ตำบลพันดอน
โรงเรียนมหาไถ่ศึกษา ตำบลกุมภวาปี
โรงเรียนเทพปัญญา ตำบลกุมภวาปี
โรงเรียนมัธยมน้ำตาลอนุสรณ์ ตำบลกุมภวาปี
โรงเรียนเทคโนโลยีอีสานเหนือ 2 ตำบลตูมใต้
วัฒนธรรม

อำเภอกุมภวาปีมีประเพณีท้องถิ่นที่สำคัญ ดังนี้
งานประเพณีแข่งเรือยาว ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จัดแข่งขันในช่วงหลังออกพรรษาของทุกปีที่ลำน้ำปาว บริเวณท่าน้ำศาลเจ้าปู่ย่า ตำบลกุมภวาปี
ประเพณีสรงน้ำพระมหาธาตุเจดีย์บ้านดอนแก้ว จัดขึ้นที่วัดมหาธาตุเจดีย์ บ้านดอนแก้ว ตำบลกุมภวาปี
งานสงกรานต์วัดจอมศรี บ้านน้ำฆ้อง จัดขึ้นที่วัดจอมศรี บ้านน้ำฆ้อง หมู่ที่ 15 ตำบลพันดอน
งานบุญบั้งไฟแสน จัดขึ้นในวันที่ 28-29 พฤษภาคมของทุกปี ที่สวนธรรมชาติเทศบาลตำบลกุมภวาปีและวัดศรีนคราราม
ประเพณีลอยกระทง จัดขึ้นในวันที่ 3 พฤศจิกายนของทุกปี ที่ลำน้ำปาว เทศบาลตำบลกุมภวาปี
ดูเพิ่ม

จังหวัดอุดรธานี
โรงเรียนบ้านสีออสว่างราษฎ์สามัคคี
เทศบาลตำบลกุมภวาปี
แหล่งข้อมูลอื่น

เว็บไซต์ของชาวอำเภอกุมภวาปี เก็บถาวร 2019-07-26 ที่ เวย์แบ็กแมชชีน
เว็บไซต์ประวัติอำเภอกุมภวาปี
เว็บไซต์เกี่ยวกับวัฒนธรรมอำเภอกุมภวาปี เก็บถาวร 2021-04-15 ที่ เวย์แบ็กแมชชีน
| ด ค กตำบลในจังหวัดอุดรธานี |
| --- | --- | --- |
| อำเภอกุดจับ |  กุดจับ  ปะโค  ขอนยูง  เชียงเพ็ง  สร้างก่อ  เมืองเพีย  ตาลเลียน  |  |
| อำเภอกุมภวาปี |  ตูมใต้  พันดอน  เวียงคำ  แชแล  เชียงแหว  ห้วยเกิ้ง  เสอเพลอ  สีออ  ปะโค  ผาสุก  ท่าลี่  กุมภวาปี  หนองหว้า  |  |
| อำเภอกู่แก้ว |  บ้านจีต  โนนทองอินทร์  ค้อใหญ่  คอนสาย  |  |
| อำเภอไชยวาน |  ไชยวาน  หนองหลัก  คำเลาะ  โพนสูง  |  |
| อำเภอทุ่งฝน |  ทุ่งฝน  ทุ่งใหญ่  นาชุมแสง  นาทม  |  |
| อำเภอน้ำโสม |  นางัว  น้ำโสม  หนองแวง  บ้านหยวก  โสมเยี่ยม  ศรีสำราญ  สามัคคี  |  |
| อำเภอนายูง |  นายูง  บ้านก้อง  นาแค  โนนทอง  |  |
| อำเภอโนนสะอาด |  โนนสะอาด  บุ่งแก้ว  โพธิ์ศรีสำราญ  ทมนางาม  หนองกุงศรี  โคกกลาง  |  |
| อำเภอบ้านดุง |  ศรีสุทโธ  บ้านดุง  ดงเย็น  โพนสูง  อ้อมกอ  บ้านจันทน์  บ้านชัย  นาไหม  ถ่อนนาลับ  วังทอง  บ้านม่วง  บ้านตาด  นาคำ  |  |
| อำเภอบ้านผือ |  บ้านผือ  หายโศก  เขือน้ำ  คำบง  โนนทอง  ข้าวสาร  จำปาโมง  กลางใหญ่  เมืองพาน  คำด้วง  หนองหัวคู  บ้านค้อ  หนองแวง  |  |
| อำเภอประจักษ์ศิลปาคม |  นาม่วง  ห้วยสามพาด  อุ่มจาน  |  |
| อำเภอพิบูลย์รักษ์ |  บ้านแดง  นาทราย  ดอนกลอย  |  |
| อำเภอเพ็ญ |  เพ็ญ  บ้านธาตุ  นาพู่  เชียงหวาง  สุมเส้า  นาบัว  บ้านเหล่า  จอมศรี  เตาไห  โคกกลาง  สร้างแป้น  |  |
| อำเภอเมืองอุดรธานี |  หมากแข้ง  นิคมสงเคราะห์  บ้านขาว  หนองบัว  บ้านตาด  โนนสูง  หมูม่น  เชียงยืน  หนองนาคำ  กุดสระ  นาดี  บ้านเลื่อม  เชียงพิณ  สามพร้าว  หนองไฮ  นาข่า  บ้านจั่น  หนองขอนกว้าง  โคกสะอาด  นากว้าง  หนองไผ่  |  |
| อำเภอวังสามหมอ |  หนองกุงทับม้า  หนองหญ้าไซ  บะยาว  ผาสุก  คำโคกสูง  วังสามหมอ  |  |
| อำเภอศรีธาตุ |  ศรีธาตุ  จำปี  บ้านโปร่ง  หัวนาคำ  หนองนกเขียน  นายูง  ตาดทอง  |  |
| อำเภอสร้างคอม |  สร้างคอม  เชียงดา  บ้านยวด  บ้านโคก  นาสะอาด  บ้านหินโงม  |  |
| อำเภอหนองวัวซอ |  หมากหญ้า  หนองอ้อ  อูบมุง  กุดหมากไฟ  น้ำพ่น  หนองบัวบาน  โนนหวาย  หนองวัวซอ  |  |
| อำเภอหนองแสง |  หนองแสง  แสงสว่าง  นาดี  ทับกุง  |  |
| อำเภอหนองหาน |  หนองหาน  หนองเม็ก  พังงู  สะแบง  สร้อยพร้าว  บ้านเชียง  บ้านยา  โพนงาม  ผักตบ  หนองไผ่  ดอนหายโศก  หนองสระปลา  |  |
บรรจงจิตต์ พัฒนาสันต์

| บรรจงจิตต์ พัฒนาสันต์ |
| --- | --- |
เกิด: 9 พฤษภาคม พ.ศ. 2494
เสียชีวิต: 7 มกราคม พ.ศ. 2547 (52 ปี)
อาชีพ: นักร้อง
ปีที่แสดง: พ.ศ. 2513 - พ.ศ. 2547
สังกัด: วงดนตรีสุนทราภรณ์
บรรจงจิตต์ พัฒนาสันต์  (ชื่อเล่น จิ๋ว) นักร้องนักเรียนดาวรุ่งแห่งวงดนตรีสุนทราภรณ์ ผู้มีน้ำเสียงสดใสเป็นเอกลักษณ์
ประวัติ

บรรจงจิตต์ พัฒนาสันต์ เกิดเมื่อวันที่ 9 พฤษภาคม พ.ศ. 2494 ณ บ้านพักรถไฟ เขตดุสิต กรุงเทพมหานคร เป็นบุตรคนที่ 4 ในจำนวนพี่น้อง 8 คน บิดาชื่อนายแย้ม มารดาชื่อนางบุญจันทร์ พัฒนาสันต์ เริ่มเข้ารับการศึกษาที่โรงเรียนสรรพาวุธบำรุงโดยเป็นนักเรียนรุ่นแรกของโรงเรีนน หลังจากสำเร็จการศึกษาได้เข้าทำงานที่โรงพยาบาลจุฬาลงกรณ์ เมื่อปีพ.ศ.2512
เข้าสู่วงการ

ด้วยความที่ชื่นชอบในน้ำเสียงของมัณฑนา โมรากุลเป็นอย่างมากเธอจึงมาสมัครเป็นนักเรียนที่โรงเรียนสุนทราภรณ์การดนตรี เมื่อปี พ.ศ. 2513 และในปีถัดมาได้รับการคัดเลือกให้มาร้องเพลงทดสอบกับครูเอื้อ สุนทรสนานผู้อำนวยการโรงเรียน เธอได้เลือกร้องเพลงทางที่ต้องกลับ ของมัณฑนา โมรากุล ให้ครูเอื้อฟัง แต่ครูเอื้อได้เปลี่ยนแนวให้เธอมาร้องเพลงเร็ว ๆ ของนักร้องรุ่นพี่ เช่นสุปาณี พุกสมบุญศรีสุดา รัชตะวรรณ จันทนา โอบายวาทย์ แทน
หลังจากการร้องเพลงทดสอบกับครูเอื้อแล้ว บรรจงจิตต์ได้รับการคัดเลือกเข้ามาเป็นดาวรุ่งสุนทราภรณ์ชุดสุดท้าย รุ่นเดียวกับ จิตราภรณ์ บุญญขันธ์, พรศุลี วิชเวช และสุพรรณิกา ฉายาพรรณ และได้รับโอกาสให้บันทึกเสียงเพลงแรกชื่อพลงว่า ยามหทัยต้องมนต์ ตามด้วยเพลงในจังหวะเร็ว ๆ เช่น เพลงบุหลันลืมฟ้า,นัยน์ตาพราน,เหมือนหลิวลู่ลม,สายัณห์ฉันคอย,พรานสังคม,สุดแท้แต่วาสนา,สาวไร่ผัก,หอมดอกอะไรเอ่ย ร้องคู่ ถวัลย์ พุกาธร และอื่น ๆ
เจ็บป่วยและถึงแก่กรรม

บรรจงจิตต์ป่วยด้วยโรคหนังแข็ง ตั้งแต่ปี พ.ศ. 2531 เป็นต้นมา
จนกระทั่งเดือนพฤศจิกายน พ.ศ. 2546 หลังจากกลับจากการร้องเพลงคอนเสิร์ตอนุสรณ์สถาน สุนทราภรณ์ ก็มีโรคแทรกซ้อนเกิดขึ้นคือน้ำท่วมปอด จนต้องพักรักษาตัวที่โรงพยาบาลวิชัยยุทธ จนกระทั่งเสียชีวิตลงด้วยอาการหัวใจล้มเหลว เมื่อวันที่ 7 มกราคม พ.ศ. 2548 เวลา 15.10 น. สิริรวมอายุได้ 52 ปี 7 เดือน 28 วัน
โชห่วย

โชห่วย คือ ร้านขายของชำ ตามความหมายในพจนานุกรม ฉบับราชบัณฑิตยสถาน พ.ศ. 2554 มาจากภาษาจีนแต้จิ๋วว่า 凑货 (อ่านว่า โฉ่วห่วย) ตัวหนังสือจีน 凑(โฉ่ว)​ แปลว่า รวบรวม​ ส่วนตัวหนังสือ 货(ห่วย)​ แปลว่า สินค้า
ร้านค้าโชห่วยทั่วไป Smiths Gully ในSmiths Gully ประเทศออสเตรเลีย
ภายในร้านค้าโชห่วยทั่วไปในเมือง Moundville รัฐอลาบามา สหรัฐอเมริกา เมื่อปี ค.ศ. 1936
รากศัพท์

คำว่า โชห่วย ในความหมายของคนไทยคือ ร้านขายของชำ สันนิษฐานว่ามาจากภาษาจีนเขียนว่า 粗货  ออกเสียงจีนกลางว่า "ชู ฮั่ว" ( ชู -  粗  หมายถึง ใหญ่ ๆ หรือ หยาบ, ฮั่ว - 货 หมายถึง สินค้า, แปลรวมๆ หมายความว่า  มีของขายเยอะแยะมากมาย)  ในสำเนียงจีนฮกเกี้ยน ที่เป็นชาวจีนที่มาค้าขายรุ่นแรก ๆ ในไทย แถบปีนัง มลายู และภูเก็ต ก็ออกเสียงว่า โชฮ่วย หรือ ชุกห่วย
คำว่าโชห่วย ในภาษาจีนแต้จิ๋ว บางครั้งเรียกว่า จับห่วย (雜貨) หรือ แป๊ะห่วย (百貨) ในขณะที่ภาษากวางตุ้งจะออกเสียงว่า จาบฟอโผว
บรรณานุกรม

นวรัตน์ ภักดีคำ. จีนใช้ ไทยยืม. กรุงเทพฯ: อมรินทร์, 2553. (12), 210 หน้า.
http://www.khaosod.co.th/view_newsonline.php?newsid=TVRNMk1qWTFNakl4Tnc9PQ==&catid=01
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดสตูล พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ภาพรวม > ผลการเลือกตั้งแบบสัดส่วน (รวมทั้งจังหวัดสตูล)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ประชาธิปัตย์ | 98,784 | 71.12% | 17.27% |
|  | พลังประชาชน | 21,367 | 15.38% | 21.01% |
|  | อื่น ๆ | 18,743 | 13.50% | 3.74% |
| ผลรวม | ผลรวม | 138,894 | 100.00% | – |
คะแนนเลือกตั้งแบบสัดส่วนเปรียบเทียบจากผลคะแนนเลือกตั้งแบบบัญชีรายชื่อเมื่อปี พ.ศ. 2548
คะแนนเลือกตั้งแบบสัดส่วนพรรคพลังประชาชนเปรียบเทียบจากผลรวมคะแนนเลือกตั้งแบบบัญชีรายชื่อของพรรคพลังประชาชน (เดิม) และพรรคไทยรักไทย
ภาพรวม > ผลการเลือกตั้งแบบสัดส่วน (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | ประชาธิปัตย์> .คะแนนเสียง | ประชาธิปัตย์> .% | พลังประชาชน> .คะแนนเสียง | พลังประชาชน> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง ส> ส.แบ่งเขต.ผลการเลือกตั้ง ส.ส.แบ่งเขต.ผลการเลือกตั้ง ส.ส.แบ่งเขต |
| --- | --- | --- | --- | --- | --- | --- | --- | --- | --- |
| เขต 1 | 98,784 | 71.12% | 21,367 | 15.38% | 18,743 | 13.50% | 138,894 | 100.00% | ประชาธิปัตย์ รักษาที่นั่ง |
| เขต 1 | 98,784 | 71.12% | 21,367 | 15.38% | 18,743 | 13.50% | 138,894 | 100.00% | ประชาธิปัตย์ รักษาที่นั่ง |
| ผลรวม | 98,784 | 71.12% | 21,367 | 15.38% | 18,743 | 13.50% | 138,894 | 100.00% |  |
ภาพรวม > ผลการเลือกตั้งแบบแบ่งเขต (รวมทั้งจังหวัดสตูล)

| พรรค | พรรค | จำนวน ผู้สมัคร | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- |
|  | ประชาธิปัตย์ | 2 | 2 |  | 100.00% |
|  | พลังประชาชน | 2 | 0 |  | 0.00% |
|  | อื่น ๆ | 14 | 0 |  | 0.00% |
| ผลรวม | ผลรวม | 18 | 2 |  | 100.00% |
ภาพรวม > ผลการเลือกตั้งแบบแบ่งเขต (รายเขตเลือกตั้ง)

| เขตการเลือกตั้ง | ลำดับ | คะแนนที่ได้รับ> คะแนนเสียง | คะแนนที่ได้รับ> % | ผลการเลือกตั้ง |
| --- | --- | --- | --- | --- |
| เขต 1 | 1 | 84,822 | 60.05% | ประชาธิปัตย์ รักษาที่นั่ง |
| เขต 1 | 2 | 65,681 | 46.50% | ประชาธิปัตย์ รักษาที่นั่ง |
ผลการเลือกตั้งแบบสัดส่วน > คะแนนรวมทั้งหมดในกลุ่มจังหวัดที่ 8

กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 8
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 156,932 | 4.08 |
|  | รวมใจไทยชาติพัฒนา (2) | 61,688 | 1.60 |
|  | เครือข่ายชาวนาแห่งประเทศไทย (3) | 33,729 | 0.88 |
|  | ประชาธิปัตย์ (4) | 3,086,262 | 80.17 |
|  | พลังเกษตรกร (5) | 26,029 | 0.68 |
|  | รักเมืองไทย (6) | – | – |
|  | แรงงาน (7) | – | – |
|  | เกษตรกรไทย (8) | – | – |
|  | ประชาราช (9) | 26,472 | 0.69 |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 319,984 | 8.31 |
|  | ชาติไทย (13) | 57,589 | 1.50 |
|  | ดำรงไทย (14) | – | – |
|  | มัชฌิมาธิปไตย (15) | 17,999 | 0.47 |
|  | ชาติสามัคคี (16) | – | – |
|  | ความหวังใหม่ (17) | 13,108 | 0.34 |
|  | ประชากรไทย (18) | 6,801 | 0.18 |
|  | ประชามติ (19) | 6,382 | 0.17 |
|  | ไทเป็นไท (20) | 14,823 | 0.39 |
|  | พลังแผ่นดินไท (21) | 6,440 | 0.17 |
|  | มหาชน (22) | – | – |
|  | คุณธรรม (23) | – | – |
|  | ราษฎรรักไทย (24) | 5,297 | 0.14 |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 6,587 | 0.17 |
|  | เอกราช (28) | – | – |
|  | พลังแผ่นดิน (29) | – | – |
|  | สังคมธิปไตย (30) | – | – |
|  | นำวิถี (31) | 3,480 | 0.09 |

| บัตรดี | บัตรดี | 3,849,602 | 92.19 |
| บัตรเสีย | บัตรเสีย | 240,163 | 5.75 |
| ไม่ประสงค์ลงคะแนน | ไม่ประสงค์ลงคะแนน | 86,016 | 2.06 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 4,175,781 | 77.96 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 5,356,089 | 100.00 |